Document ID: 32005R0652

UREDBA KOMISIJE (ES) št. 652/2005
z dne 28. aprila 2005
o določitvi količin obveznosti dobave za uvoz trstnega sladkorja v skladu z AKP Protokolom in Sporazumom z Indijo za obdobje dobave 2005/2006
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1260/2001 z dne 19. junija 2001 o skupni ureditvi trgov za sladkor (1),
ob upoštevanju Uredbe Komisije (ES) št. 1159/2003 z dne 30. junija 2003 o podrobnih pravilih uporabe za uvoz trstnega sladkorja v okviru določenih carinskih kvot in preferencialnih sporazumov za tržna leta 2003/2004, 2004/2005 in 2005/2006 in o spremembi uredb (ES) št. 1464/95 in (ES) št. 779/96 (2) in zlasti člena 9(1) Uredbe,
ob upoštevanju naslednjega:
(1)
Člen 9 Uredbe (ES) št. 1159/2003 določa podrobna pravila o določanju obveznosti dobave z dajatvijo nič za proizvode z oznako KN 1701, izražene v enakovredni količini belega sladkorja, za uvoze iz držav podpisnic AKP Protokola in Sporazuma z Indijo.
(2)
Z uporabo členov 3 in 7 AKP Protokola, členov 3 in 7 Sporazuma z Indijo ter členov 11 in 12 Uredbe (ES) št. 1159/2003 je Komisija določila obveznosti dobave za obdobje dobave 2005/2006 in za vsako državo izvoznico, upoštevajoč, na osnovi trenutno razpoložljivih podatkov, razliko med količinami obveznosti dobave in količinami, ki so bile v času preteklih obdobij dostave dejansko uvožene.
(3)
Ukrepi, predvideni s to uredbo, so v skladu z mnenjem Upravljalnega odbora za sladkor -
SPREJELA NASLEDNJO UREDBO:
Člen 1
Količine obveznosti dobave za uvoz iz držav podpisnic AKP Protokola in Sporazuma z Indijo, proizvodov z oznako KN 1701, izraženih v enakovredni količini belega sladkorja, za obdobje dobave 2005/2006 in za vsako zadevno državo izvoznico, so določene v prilogi.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. aprila 2005

Labels: 3
18
17